ARA: Kif tieħu ħsieb tiegħek innifsek jekk ikollok riħ, l-influwenza jew il-Covid-19
Imtella' Ġunju 16, 2020 Il-Malta College of Family Doctors nediet linji gwida dwar kif wieħed għandu jieħu ħsieb tiegħu nnifsu jekk jimrad bl-influwenza, Covid-19 jew mard simili. Fi stqarrija, l-MCFD qalet li tajjeb li l-pubbliku in ġenerali jkun jaf jieħu ħsieb tiegħu nnifsu hekk kif it-tobba f'dawn l-aħħar xhur raw żieda ta' pazjenti li jżuru kliniċi privati b'sintomi u mard relatat mas-stress u nuqqas ta' eżerċizzju li ġabet magħha l-pandemija. L-Assoċjazzjoni temmen li dawn il-linji gwida u informazzjoni simili jafu jrażżnu l-imxija hekk kif il-pubbliku jiġi mgħallem kif jista' jfejjaq lilu nnifsu minn ċertu mard b'azzjonijiet sempliċi bħan-nutrizzjoni adattata, il-mistieħ u xi mediċini bażiċi. Għal aktar informazzjoni wieħed jista' jżur https://mcfd.org.mt/wp-content/uploads/2020/06/MCFD-SC-Mlt.pdf